Source: http://muhaz.org/cooperarea-n-materie-de-reglementare-cu-privire-la-reglementar-v2.html?page=2
Timestamp: 2019-04-20 15:00:48+00:00

Document:
BG: Codul comercial, articolul 17a; și Legea privind încurajarea investițiilor, articolul 24. În EE
BG: Codul comercial, articolul 17a; și
Legea privind încurajarea investițiilor, articolul 24.
În EE: O societate străină trebuie să numească unul sau mai mulți directori pentru o sucursală. Directorul unei sucursale trebuie să fie o persoană fizică cu capacitate juridică activă. Cel puțin un director de sucursală trebuie să aibă reședința în SEE sau în Confederația Elvețiană.
EE: Äriseadustik (Codul comercial) § 385.
În FI: Cel puțin unul dintre asociații unei societăți în nume colectiv sau dintre asociații comanditați ai unei societăți în comandită simplă trebuie să aibă reședința în SEE sau, dacă asociatul este o persoană juridică, să fie domiciliat (nu sunt admise sucursalele) în SEE. Autoritatea de înregistrare poate acorda derogări.
Pentru a desfășura activități comerciale în calitate de antreprenor privat, este necesară reședința în SEE.
Dacă o organizație străină dintr-o țară din afara SEE intenționează să desfășoare activități economice sau comerciale prin stabilirea unei sucursale în Finlanda, este necesară obținerea unui permis comercial.
Cel puțin unul dintre membrii consiliului de administrație și cel puțin unul dintre membrii supleanți, precum și directorul general trebuie să fie rezidenți în SEE. Autoritatea de înregistrare poate acorda derogări pentru societăți.
FI: Laki elinkeinon harjoittamisen oikeudesta (Legea privind dreptul de a desfășura activități comerciale) (122/1919), s. 1;
Osuuskuntalaki (Legea privind cooperativele) 1488/2001;
Osakeyhtiölaki (Legea privind societățile cu răspundere limitată) (624/2006); și
Laki luottolaitostoiminnasta (Legea privind instituțiile de credit) (121/2007).
În SE: O societate străină care nu a stabilit o entitate juridică în Suedia sau care își desfășoară afacerile prin intermediul unui agent comercial își va desfășura operațiunile comerciale printr-o sucursală înregistrată în Suedia, cu conducere independentă și contabilitate separată. Directorul general și directorul general adjunct, dacă este numit, al sucursalei trebuie să aibă reședința în SEE. O persoană fizică nerezidentă în SEE care desfășoară operațiuni comerciale în Suedia trebuie să numească și să înregistreze un reprezentant rezident, care să fie responsabil cu operațiunile din Suedia. Pentru operațiunile din Suedia trebuie ținută o contabilitate separată. Autoritatea competentă poate să acorde, în cazuri individuale, derogări de la cerințele referitoare la sucursală și la reședință. Proiectele de construcție cu o durată de mai puțin de un an, efectuate de către o societate stabilită în afara SEE sau o persoană fizică cu reședința în afara SEE, sunt scutite de obligația de stabilire a unei sucursale sau de numire a unui reprezentant rezident.
O societate cu răspundere limitată suedeză poate fi înființată de către o persoană fizică rezidentă în SEE, de către o persoană juridică suedeză sau de către o persoană juridică care a fost constituită în conformitate cu legislația din unul din statele din cadrul SEE și care își are sediul social, sediul central sau locul principal de desfășurare a activității în cadrul SEE. O societate în nume colectiv poate fi fondatoare numai în cazul în care toți proprietarii cu răspundere personală nelimitată își au reședința în SEE. Fondatorii din afara SEE pot solicita această permisiune de la autoritatea competentă.
Pentru societățile cu răspundere limitată și asociațiile economice cooperatiste, cel puțin 50 % din membrii consiliului de administrație, cel puțin 50 % din membrii supleanți ai consiliului de administrație, directorul general, directorul-adjunct și cel puțin una dintre persoanele autorizate să semneze în numele societății, dacă este cazul, trebuie să fie rezidenți ai SEE. Autoritatea competentă poate acorda derogări de la această cerință. În cazul în care niciunul dintre reprezentanții companiei sau ai societății nu este rezident pe teritoriul Suediei, consiliul trebuie să desemneze și să înregistreze o persoană rezidentă în Suedia, care a fost autorizată să primească acte oficiale în numele companiei sau al societății.
Pentru stabilirea tuturor celorlalte tipuri de entități juridice prevalează condiții corespunzătoare.
SE: Lag om utländska filialer m.m (Legea privind sucursalele străine) (1992:160);
Legea privind asociațiile economice cooperatiste (1987:667); și
Legea privind Grupurile Europene de Interes Economic (1994:1927).
În SK: O persoană fizică străină al cărei nume urmează a fi înregistrat în registrul comerțului ca persoană autorizată să acționeze în numele antreprenorului trebuie să prezinte permisul de ședere în Slovacia.
SK: Legea nr. 513/1991 privind Codul comercial (articolul 21); și
Legea nr. 404/2011 privind șederea străinilor (articolele 22 și 32).
În ceea ce privește liberalizarea investițiilor – tratamentul național, interzicerea cerințelor de performanță:
În BG: Întreprinderile stabilite pot angaja resortisanți ai țărilor terțe doar pentru posturile pentru care nu este cerută cetățenia bulgară, cu condiția ca numărul total de resortisanți ai țărilor terțe angajați de acestea în ultimele 12 luni să nu depășească 10 % din numărul mediu de resortisanți bulgari, de resortisanți ai altor state membre ale Uniunii Europene, ai statelor părți la Acordul privind Spațiul Economic European sau ai Confederației Elvețiene angajați cu un contract de muncă. Resortisanții țărilor terțe nu pot fi angajați pe posturi care necesită cetățenia bulgară. Înainte de angajarea unor resortisanți ai țărilor terțe, este necesară efectuarea unui test privind necesitățile economice.
BG: Legea privind migrația și mobilitatea forței de muncă (articolul 7).
În ceea ce privește liberalizarea investițiilor – accesul pe piață, tratamentul național:
În PL: Sfera operațiunilor unei reprezentanțe poate cuprinde numai publicitatea și promovarea societății-mamă străine pe care o reprezintă. Pentru toate sectoarele, cu excepția serviciilor juridice, investitorii din afara Uniunii Europene pot întreprinde și desfășura activități economice numai sub formă de societate în comandită simplă, societate în comandită pe acțiuni, societate cu răspundere limitată și societate pe acțiuni, în timp ce societățile naționale pot lua, de asemenea, forma societăților necomerciale de persoane (societăți în nume colectiv sau societăți în comandită simplă).
PL: Legea din 2 iulie 2004 privind libertatea activității economice, articolele 13.3 și 95.1.
(b) Achiziționarea de bunuri imobile
În AT (se aplică nivelului de guvernare regional): Achiziționarea, cumpărarea și închirierea sau leasingul de bunuri imobile de către persoane fizice și întreprinderi din afara Uniunii Europene necesită o autorizație din partea autorităților competente regionale (Länder). Autorizația se acordă numai dacă achiziția se consideră a fi în interes public (în special economic, social și cultural).
AT: Burgenländisches Grundverkehrsgesetz, LGBL. Nr. 25/2007;
Kärntner Grundverkehrsgesetz, LGBL. Nr. 9/2004;
NÖ- Grundverkehrsgesetz, LGBL. 6800;
OÖ- Grundverkehrsgesetz, LGBL. Nr. 88/1994;
Salzburger Grundverkehrsgesetz, LGBL. Nr. 9/2002;
Steiermärkisches Grundverkehrsgesetz, LGBL. Nr. 134/1993;
Tiroler Grundverkehrsgesetz, LGBL. Nr. 61/1996;
Voralberger Grundverkehrsgesetz, LGBL. Nr. 42/2004; și
Wiener Ausländergrundverkehrsgesetz, LGBL. Nr. 11/1998.
În CZ: Terenurile agricole și forestiere pot fi achiziționate de către persoane fizice străine cu reședință permanentă în Republica Cehă și de către întreprinderi stabilite în Republica Cehă.
Se aplică norme specifice pentru terenurile agricole și forestiere aflate în proprietatea statului. Terenurile agricole de stat pot fi achiziționate doar de către cetățenii cehi, de municipalități și de către universitățile de stat (în scopuri de instruire și cercetare). Persoanele juridice (indiferent de forma sau de locul de reședință) pot achiziționa de la stat terenuri agricole de stat doar în cazul în care o clădire, pe care acestea o au deja în proprietate, este construită pe acest teren sau în cazul în care acest teren este indispensabil pentru utilizarea clădirii respective. Doar municipalitățile și universitățile publice pot achiziționa păduri de stat.
CZ: Legea nr. 95/1999 Coll. (privind condițiile referitoare la transferul de terenuri agricole și păduri din proprietatea statului în proprietatea altor entități); și
Legea nr. 503/2012, Coll. privind Oficiul pentru terenurile aflate în proprietatea statului.
În DK: Persoanele fizice care nu își au reședința în Danemarca și care nu au avut reședința în Danemarca pentru o perioadă totală de cinci ani trebuie, în conformitate cu Legea daneză privind achizițiile, să obțină permisiunea Ministerului Justiției pentru a obține drepturi asupra unor bunuri imobile în Danemarca. Această obligație se aplică și în cazul persoanelor juridice care nu sunt înregistrate în Danemarca. În cazul persoanelor fizice, achiziționarea unui bun imobil va fi permisă dacă solicitantul îl va folosi drept reședință principală. În cazul persoanelor juridice neînregistrate în Danemarca, achiziționarea unui bun imobil va fi, în general, permisă dacă ea constituie o condiție prealabilă pentru exercitarea activităților profesionale ale cumpărătorului.
Permisiunea este necesară și în cazul în care solicitantul va folosi bunul imobil ca locuință secundară. O astfel de permisiune va fi acordată numai dacă se va dovedi, prin intermediul unei evaluări globale și concrete, existența unor legături deosebit de strânse între solicitant și Danemarca.
Permisiunea în temeiul Legii privind achizițiile este acordată numai pentru achiziționarea unui bun imobil specific.
În mod specific, achiziția de terenuri agricole de către persoane fizice sau juridice este, de asemenea, reglementată de Legea daneză privind exploatațiile agricole, care impune restricții tuturor persoanelor, daneze sau străine, în momentul achiziționării de proprietăți agricole. Prin urmare, orice persoană fizică sau juridică care dorește să achiziționeze terenuri agricole trebuie să îndeplinească și cerințele prevăzute în legea respectivă.
DK: Legea daneză privind achiziționarea de bunuri imobile (Legea consolidată nr. 265 din 31 martie 2014 privind achiziționarea de bunuri imobile);
Ordinul executiv privind achizițiile (Ordinul executiv nr. 764 din 18 septembrie 1995); și
Legea privind exploatațiile agricole (Legea consolidată nr. 26 din 14 ianuarie 2015).
În HR: Societățile străine pot achiziționa bunuri imobile pentru prestarea de servicii numai dacă sunt stabilite și înregistrate în Croația ca persoane juridice. Achiziționarea de bunuri imobile necesare pentru prestarea de servicii de către sucursale necesită aprobarea Ministerului Justiției. Terenurile agricole nu pot fi achiziționate de către străini.
HR: Legea privind posesia și alte drepturi materiale (OG 91/96, 68/98, 137/99, 22/00, 73/00, 114/01, 79/06, 141/06, 146/08, 38/09 și 153/09);
Legea privind terenurile agricole (OG 152/08, 25/09, 153/09, 21/10, 31/11 și 63/11), articolul 2;
Legea privind proprietatea și alte drepturi de proprietate, articolele 354-358b;
Legea privind terenurile agricole; și
Legea privind procedura administrativă generală.
În CY: Cetățenii ciprioți sau persoanele de origine cipriotă, precum și cetățenii unui stat membru al Uniunii Europene pot achiziționa orice proprietate în Cipru, fără restricții. Persoanele străine nu pot achiziționa, altfel decât mortis causa, niciun bun imobil fără obținerea unui permis din partea Consiliului de Miniștri. Pentru străini, în cazul în care achiziția bunului imobil depășește dimensiunea necesară ridicării construcției unei case sau a unui sediu profesional sau depășește în alt mod suprafața a doi dunami (2 676 de metri pătrați), orice permis acordat de către Consiliul de Miniștri face obiectul termenilor, limitărilor, condițiilor și criteriilor stabilite prin regulamentele adoptate de Consiliul de Miniștri și aprobate de Camera Reprezentanților. Un străin este orice persoană care nu este cetățean al Republicii Cipru, inclusiv o societate străină controlată. Termenul nu include străinii de origine cipriotă sau soții și soțiile de origine străină ai cetățenilor Republicii Cipru.
CY: Legea privind achiziționarea de bunuri imobile (străini) (capitolul 109), astfel cum a fost modificată prin Legile nr. 52 din 1969, 55 din 1972, 50 din 1990, 54(I) din 2003 și 161(I)/2011.
În EL: Pentru persoanele fizice sau juridice străine, este necesară permisiunea discreționară din partea Ministerului Apărării pentru achiziționarea de bunuri imobile în regiunile de frontieră, direct sau prin intermediul participării la capitalul unei societăți care nu este cotată la Bursa de valori din Grecia și care deține bunuri imobile în regiunile respective, sau pentru orice modificare în componența acționariatului unei astfel de societăți.
EL: Legea nr. 1892/1990, astfel cum a fost modificată prin articolul 114 din Legea nr. 3978/2011, în combinație, în ceea ce privește cererea, cu decizia ministerială nr. 110/3/330340/Σ.120/7-4-14 a Ministerului Apărării.
În HU: Achiziționarea de bunuri imobile de către nerezidenți este condiționată de obținerea unei autorizații din partea autorității administrative adecvate, care este responsabilă cu zona geografică unde este situată proprietatea.
HU: Decretul guvernamental nr. 251/2014 (X. 2.) privind achiziționarea de către străini a bunurilor imobile, altele decât terenurile utilizate în scopuri agricole sau forestiere; și
Legea LXXVIII din 1993 (alineatul 1/A).
În MT: Cetățenii statelor din afara Uniunii Europene nu pot achiziționa bunuri imobile în scopuri comerciale. Societățile care au o participație în afara Uniunii Europene de cel puțin 25 % trebuie să obțină o autorizație din partea autorității competente (Ministrul Finanțelor) pentru a cumpăra bunuri imobile în scopuri comerciale sau economice. Autoritatea competentă va determina dacă achiziția propusă reprezintă un beneficiu net pentru economia malteză.
MT: Legea privind bunurile imobile (achiziționarea de către nerezidenți) (cap. 246); și
Protocolul nr. 6 la Tratatul de aderare la UE privind achiziționarea de reședințe secundare în Malta.
În PL: Achiziționarea de bunuri imobile, direct sau indirect, de către străini este condiționată de obținerea unei autorizații. Autorizația este emisă prin decizia administrativă a unui ministru competent în materie de afaceri interne, cu acordul Ministrului apărării naționale, iar în cazul terenurilor agricole, și cu consimțământul Ministrului agriculturii și dezvoltării rurale.
PL: Legea din 24 martie 1920 privind achiziționarea de bunuri imobile de către străini (Jurnalul Oficial din 2016, punctul 1061, astfel cum a fost modificat).
În ceea ce privește liberalizarea investițiilor – accesul pe piață, tratamentul național, tratamentul bazat pe clauza națiunii celei mai favorizate:
În LV: Achiziționarea de terenuri în zonele urbane de către cetățeni japonezi este permisă prin intermediul societăților înregistrate în Letonia sau în alte state membre ale Uniunii Europene:
(i) dacă peste 50 % din capitalul propriu al acestora este deținut de cetățeni ai statelor membre ale Uniunii Europene, de guvernul leton sau de o municipalitate, separat sau împreună;
(ii) dacă peste 50 % din capitalul propriu al acestora este deținut de persoane fizice și de societăți ale unor țări terțe cu care Letonia a încheiat acorduri bilaterale privind promovarea și protecția reciprocă a investițiilor și care au fost aprobate de către Parlamentul leton înainte de 31 decembrie 1996;
(iii) dacă peste 50 % din capitalul propriu al acestora este deținut de persoane fizice și de societăți ale unor țări terțe cu care Letonia a încheiat acorduri bilaterale privind promovarea și protecția reciprocă a investițiilor după 31 decembrie 1996, dacă în acordurile respective au fost stabilite drepturile persoanelor fizice și ale societăților din Letonia de a achiziționa terenuri în țările terțe respective;
(iv) dacă peste 50 % din capitalul propriu al acestora este deținut împreună de persoane menționate la subpunctele (i)-(iii); sau
(v) care sunt societăți pe acțiuni publice, dacă acțiunile acestora sunt cotate la bursa de valori.
În cazul în care Japonia permite cetățenilor și societăților din Letonia să achiziționeze bunuri imobile în zone urbane pe teritoriile acestora, Letonia va permite cetățenilor și societăților din Japonia să achiziționeze bunuri imobile în zone urbane din Letonia în aceleași condiții ca și cetățenii letoni.
LV: Legea privind reforma funciară în orașele din Republica Letonia, secțiunea 20 și 21.
În RO: Cetățenii străini, apatrizii și persoanele juridice (alții decât cetățenii statelor membre ale Uniunii Europene și cetățenii statelor membre ale SEE) pot dobândi drepturi de proprietate privată asupra terenurilor în condițiile prevăzute de tratatele internaționale, pe baza reciprocității. Cetățenii străini, apatrizii și persoanele juridice nu pot dobândi drepturi de proprietate privată asupra terenurilor în condiții mai favorabile decât cele aplicate cetățenilor statelor membre ale Uniunii Europene și persoanelor juridice stabilite în conformitate cu legislația unui stat membru al Uniunii Europene.
RO: Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan, cu modificările ulterioare; și
Legea nr. 268/2001 privind privatizarea societăților comerciale ce dețin în administrare terenuri proprietate publică și privată a statului cu destinație agricolă și înființarea Agenției Domeniilor Statului, cu modificările ulterioare.
În ceea ce privește liberalizarea investițiilor – tratamentul național, tratamentul bazat pe clauza națiunii celei mai favorizate:
În DE: Anumite condiții de reciprocitate se pot aplica în cazul achiziționării de bunuri imobile.
DE: Legea de instituire a Codului civil (Einführungsgesetz zum Bürgerlichen Gesetzbuche, EGBGB).
În ES: Investițiile străine în activități legate direct de investiții imobiliare pentru misiuni diplomatice din partea statelor care nu sunt membre ale Uniunii Europene necesită o autorizație administrativă din partea Consiliului de Miniștri spaniol, cu excepția cazului în care există un acord reciproc de liberalizare.
ES: Decretul regal nr. 664/1999 din 23 aprilie 1999 privind investițiile străine.
Servicii profesionale – servicii juridice; agenți pentru brevete, consilieri în materie de proprietate industrială, avocați specializați în drepturi de proprietate intelectuală; servicii de contabilitate și de evidență contabilă; servicii de audit, servicii de consultanță fiscală, servicii de arhitectură și de urbanism, servicii de inginerie și servicii integrate de inginerie
CPC 861, 862, 863, 8671, 8672, 8673, 8674, parte din 879
(a) Servicii juridice (parte din CPC 861)
Pentru mai multă certitudine, în conformitate cu notele preliminare, în special cu punctul 9, cerințele privind înregistrarea într-un barou pot include cerința de a fi obținut o diplomă în drept în țara gazdă sau un titlu echivalent ori de a fi urmat un curs de formare sub supravegherea unui avocat autorizat sau cerința de a dispune, în momentul înscrierii în barou, de o adresă profesională sau poștală în jurisdicția respectivului barou. În măsura în care aceste cerințe nu sunt discriminatorii, ele nu sunt incluse în listă.
În AT: Pentru practicarea de servicii juridice care țin de dreptul intern (al Uniunii Europene și al unui stat membru), inclusiv reprezentarea în instanță, este necesară cetățenia unui stat membru al SEE sau cetățenia elvețiană, precum și reședința (prezența comercială) în SEE sau în Confederația Elvețiană. Practicarea de servicii juridice care țin de dreptul public internațional și de dreptul țării de origine este permisă doar pe o bază transfrontalieră. Numai avocații care au cetățenia unui stat membru al SEE sau cetățenia elvețiană sunt autorizați să furnizeze servicii juridice prin intermediul unei prezențe comerciale. Avocații străini (care trebuie să fie pe deplin calificați în țara lor de origine) pot participa la capitalul social al oricărei firme de avocatură și pot deține o cotă-parte din veniturile de exploatare de până la 25 %; restul trebuie să fie deținut de avocați pe deplin calificați din SEE sau din Confederația Elvețiană și numai aceștia din urmă pot exercita o influență decisivă în procesul decizional al firmei de avocatură.
AT: Rechtsanwaltsordnung (Legea avocaților) - RAO, RGBl. nr. 96/1868, articolele 1 și 21c.
În BE: Reședința este cerută pentru admiterea deplină în barou și este necesară pentru practicarea de servicii juridice care țin de dreptul intern belgian, inclusiv reprezentarea în instanță. Cerința privind reședința pentru un avocat străin în vederea obținerii admiterii depline în barou este de cel puțin șase ani de la data solicitării înregistrării sau de trei ani în anumite condiții. Un avocat străin trebuie să dețină un certificat eliberat de ministrul belgian al Afacerilor Externe care să ateste că legislația națională sau convenția internațională permit reciprocitatea (condiția de reciprocitate). Reprezentarea în fața „Cour de Cassation” face obiectul unor cote.

References: articolul 17
 articolul 24
 articolul 17
 articolul 24
 articolul 2
 articolul 114